**ACTA DEL PLE ORDINARI DE L’AJUNTAMENT DE CÀNOVES i SAMALÚS. PLE NÚM. 9/2015**

Mª CARMEN BARRIO JULIO (NIU)

DAVID GARCIA FERNANDEZ (NIU)

ESTER VILLANUEVA MARSAL (NIU)

JOAN CARLES CUSELL I GALÍCIA (ERC)

CRISTINA SERRA I PAGÈS (ERC)

JOSÉ LUIS LÓPEZ CARRASCO (PSC)

Mª LOURDES AGUILERA BEDMAR (PSC)

Mª PILAR LOSADA LÓPEZ (PSC)

NURIA SANCHEZ LIRIA (PSC)

ANTONIO RUIZ VENTURA (PSC)

SECRETARI: Francesc d'A. Serras i Ortuño

A Cànoves i Samalús a les vint hores del dia 24 de setembre de 2015, a l’efecte de procedir a celebrar sessió plenària de caràcter ordinari, sota la Presidència de l’Alcalde Sr. Josep Cuch i Codina, es reuneixen els Srs. i Sres. Regidors i Regidores al marge enumerats, assistits pel Secretari que dóna fe de l’acte.

**1.- PROPOSTA D’APROVACIO DE L’ESBORANY DE L’ACTA ANTERIOR.**

Per part del Sr. Alcalde es posa a votació l’esborrany de l’acta de la sessió anterior que ha estat repartit conjuntament amb al convocatòria.

L’acta es aprovada per unanimitat.

El regidor Sr. López, manifesta que voldrien sol·licitar que les actes, tant de ple com de junta de govern es lliuressin amb més temps, responent la Secretaria que es farà tot el possible.

**2.- DONAR COMPTE DELS DECRETS D’ALCALDIA DICTATS DES DE LA DARRERA SESSIÓ ORDINÀRIA**

Per part del Sr. Secretari es dona lectura als Decrets d’Alcaldia dictats fins la darrera sessió ordinària. El ple en queda assabentat.

**3.- Proposta de nomenar representant de l’Ajuntament a l’Agència Catalana de Consum.**

# Per part del Sr. Alcalde es dona compte que des de el Departament de Consum s’ha sol·licitat que el ple nomeni a un regidor que faci les funcions de representant del mateix a la Oficina i que es proposa al regidor Sr. David Garcia.

El Sr. Secretari dona lectura a la proposta:

***“PROPOSTA DE L’ALCALDIA***

*Per tal de poder donar representativitat a l’Ajuntament a l’Agència Catalana de Consum,*

***PROPOSO AL PLENARI***

*adoptar els següents acords:*

***Primer.-*** *DELEGAR LA REPRESENTATIVITAT de l’Ajuntament de Cànoves i Samalús a l’Agència Catalana de Consum en el regidor Sr. David Garcia Fernández.*

***Segon.-*** *NOTIFICAR aquest acord a la referida Agència, així com al propi interessat.*

*Cànoves i Samalús, 16 de setembre de 2015. L’alcalde, Josep Cuch Codina.”*

 El Sr. Lopez manifesta que és molt important tenir aquest servei d’assistència a favor del consumidor i que el seu grup votarà a favor.

 L’afer es aprovat per unanimitat.

**4.- Donar compte del Decret d’aprovació de la liquidació del pressupost de l’exercici 2014.**

Per part del Sr. Secretari es dona lectura a Decret d’Alcaldia següent:

***“DECRET D’ALCALDIA NÚM. 116.-*** *Cànoves i Samalús 28 d’agost del 2.015*

*Atès que en data 27 d’agost es va incoar procediment per aprovar la liquidació del Pressupost de l’exercici 2.015.*

*Atès que en data 28 d’agost es va emetre informe d’intervenció, de conformitat amb l’article 191.3 del Text refós de la Llei Reguladora de les hisendes locals aprovat pel Reial Decret Legislatiu 2/2004, de 5 de març, i amb l’article 90.1 del Reial Decret 500/1990, sobre matèria pressupostària.*

 ***RESOLC***

***PRIMER.-*** *Aprovar la Liquidació del Pressupost General de 2014.*

***SEGON.****- Comunicar al Ple de la Corporació en la primera sessió que aquest celebri, d’acord amb el que estableixen els articles 193.4 del Text refós de la Llei reguladora de les hisendes locals aprovat pel Reial decret legislatiu 2/2004, de 5 de març, i 90.2 del Reial Decret 500/1990, de 20 d’abril.*

***TERCER.****- Ordenar la remissió de còpia d’aquesta liquidació als òrgans competents, tant de la Delegació d’Hisenda com de la Comunitat Autònoma.*

*Ho mana i signa el Sr. Alcalde, a Cànoves i Samalús el dia 28 d’agost del 2.015; el Secretari, en dóna fe. L’ALCALDE, Josep Cuch Codina. Davant meu, EL SECRETARI, Francesc d’A. Serras i Ortuño.”*

El Ple en queda assabentat.

**5.- Proposta de fixar les festes locals per l’any 2016.**

Per part del Sr. Secretari es dona lectura a la següent proposta:

***“PROPOSTA DE L’ALCALDIA***

 *VIST el contingut de l’escrit lliurat pel Departament d’Empresa i Ocupació, en el que requereix a aquest Ajuntament als efectes de que es fixin les festes locals per l’exercici 2016, i*

 *ATES que aquesta es una competència plenària, d’acord amb el que disposa l’article 46 del RD 2001/83, de 28 de juliol, i*

***PROPOSO AL PLENARI:***

 *Primer.- FIXAR com a festes locals d’aquest municipi, per l’any 2016, les següents:*

 *Cànoves: 20 de gener i 3 de juny.*

 *Samalús: 26 d’agost i 25 de novembre.*

 *Segon.- NOTIFICAR aquesta resolució al Departament d’Empresa i Ocupació de la Generalitat de Catalunya.*

*Cànoves i Samalús, 16 de setembre de 2015. L’ALCALDE, Josep Cuch i Codina.”*

L’afer és aprovat per unanimitat.

**Proposta del grup municipal d’ERC**

**6.- Moció de suport a la creació de la prestació “GARANTIA +55”, proposta impulsada per la UGT de Catalunya.**

Per part del Sr. Secretari es dona lectura a la moció presentada pel grup municipal d’ERC, en el termes següents:

 **“MOCIÓ DE SUPORT A LA CREACIÓ DE LA PRESTACIÓ <<GARANTIA +55>>, PROPOSTA IMPULSADA PER LA UGT DE CATALUNYA**

Atès el context de massiva desocupació en que ens trobem on el 19,6% de la població activa major de 55 anys es troba a l’atur, amb escasses perspectives de recuperació d’una activitat laboral amb garanties després de perdre el lloc de treball, amb menys capacitat per a modificar les seves trajectòries laborals i empentats a un retir avançat del mercat de treball, és essencial que hi hagi una major vinculació entre les polítiques d’ocupació i les de protecció per desocupació.

Donat que el col·lectiu de persones desocupades de més de 55 anys és més vulnerable a caure a l’atur de molt llarga durada, composen el 54,2% del total d’atur de molt llarga durada, és evident que en poc temps gran part d’aquest col·lectiu passaran d’un nivell de protecció contributiu a un d’assistencial, en el millor dels casos, i deixaran de cotitzar a efectes d’una futura possible pensió de jubilació, excepte els que tinguin dret a rebre el subsidi de majors de 55 anys que cotitzaran tan sols per la base mínima de cotització.

Ja que les darreres reformes normatives relatives a la percepció de subsidis per desocupació, a partir dels Reials Decret-Llei 20/20012 i 5/2013, s’han dirigit en reduir la intensitat de la protecció elevant l’edat de les persones beneficiàries del subsidi de majors de 52 anys a 55, passant a computar els ingressos de tota la unitat familiar per accedir-hi, limitant el temps durant el que es pot cobrar i reduint la cotització per jubilació del subsidi de majors de 55 anys, què és l’únic subsidi que cotitza, del 125% de la base mínima de cotització al 100%, podem suposar una altra ràpida reducció de la cobertura de la protecció per desocupació en els majors de 55 anys.

També és una realitat que les darreres reformes en la protecció per desocupació ha prioritzat la suficiència econòmica del sistema de prestacions per desocupació, entenem que s’ha deixat sense protegir adequadament a les persones majors de 55, i fins i tot de més de 45 anys, desatenent a tot un col·lectiu que pot quedar fins i tot fora del sistema de protecció o deixar-les als marges dels sistemes assistencials i empènyer-les a futures pensions de jubilació per sota de mínims, fins i tot després de llargues carreres de cotització.

Constatem que aquestes reformes han trencat el trànsit cap a la jubilació d’aquelles persones que són expulsades del mercat de treball en edats pròximes a la jubilació, limitant les estratègies d’accés a una pensió de jubilació més avantatjosa en funció de les trajectòries laborals personals i possibilitats individuals.

Constatem que aquests fets afecten directament en les rendes actuals d’aquest col·lectiu de persones que en moltes ocasions tenen encara càrregues familiars, acabant la seva vida activa cobrant, si compleix requisits, un subsidi de 426 euros mensuals. Però que també afecta als seus futurs drets de jubilació i a la quantia d’aquesta, doncs els anys en desocupació en un context on s’ha augmentat l’edat ordinària de jubilació els penalitzarà durament, ja sigui o perquè augmentaran proporcionalment els anys de cotització mínima per al càlcul de la base reguladora de pensió, o perquè hi hauran més llacunes de cotització que s’ompliran fins i tot amb la meitat de les bases mínimes de cotització, o perquè se’ls aplicarà coeficients reductors de pensió perquè hauran d’anticipar les seves jubilacions.

Gairebé 8 de cada 10 persones a l’atur de més de 55 anys o bé cobren un subsidi de més de 426 euros mensuals, o bé reben la renda mínima d’inserció o algun altre ajut econòmic, o bé no cobren res, entenem que aquest col·lectiu és molt més vulnerable a patir la pobresa i l’exclusió social

Aquest que col·lectiu voreja l’edat de jubilació, entenem que és especialment important que es prioritzin actuacions que reforcin la seva contribució al sistema de la Seguretat Social per tal que se’ls asseguri unes pensions dignes.

Per tot això sol·licitem al ple l’adopció dels següents

**ACORDS**

**PRIMER**. Donar suport a la proposta impulsada per la UGT de Catalunya, anomenada *<<Garantia +55>>* i que significa:

1. Crear la prestació "Garantia +55" per a les persones de més de 55 anys que es trobin en situació de desocupació, tinguin cotitzats un mínim de 15 anys i hagin exhaurit la prestació per desocupació contributiva. Aquesta prestació serà una proposta integral i que contempla:
	1. Una prestació econòmica igual al SMI vigent
	2. el manteniment d’entre un 90 i el 100% del còmput de les bases de cotització en la mateixa quantia que la darrera prestació contributiva per desocupació durant la percepció d’aquesta prestació, a efectes del càlcul de les prestacions de Seguretat Social per IP, mort i supervivència i jubilació.
2. Apostar per un SMI de 1.000 euros que ens apropi als estàndards dictats per la Carta Social Europea.
3. Afrontar la gran complexitat i fragmentació dels diferents sistemes de protecció. Cal simplificar i racionalitzar l’actual sistema de prestacions, i cal fer-ho amb la col·laboració de l’administració central. En conseqüència, abordar i millorar les iniquitats de les prestacions, i assegurar la compatibilitat de les prestacions econòmiques amb altres rendes (salarials o no).
4. Finalitzar amb l’estigmatització de les persones desocupades en general i, concretament, de les majors de 55 anys. Només d’aquesta manera podrem millorar l’ocupabilitat d’aquestes persones.
5. Analitzar l’eficiència dels programes d’inserció i apostar per accions d’inserció i de formació amb continguts reals.

**SEGON.** Comunicar aquest acord al President de la Generalitat de Catalunya, a la presidenta del Parlament de Catalunya; als grups parlamentaris del Parlament de Catalunya i a la UGT de Catalunya.”

 El Sr. Cusell manifesta que es tracta una moció per donar suport a la creació d’una prestació anomenada “Garantia +55” dirigida a les persones amb més de 55 anys que es trobin en situació de desocupació, tinguin cotitzats un mínim de 15 anys i hagin exhaurit la prestació per desocupació contributiva.

Afegeix el Sr. Cusell que és una moció que va presentar UGT fa temps i que ja ha estat aprovada per diferents ajuntaments.

 El regidor Sr. López manifesta que el seu grup hi votarà a favor i que cal estar al costat de la gent i fer polítiques actives d’ocupació i no debats estèrils.

El Sr. Alcalde manifesta que el seu grup hi votarà també a favor.

La moció es aprovada per unanimitat.

**7.- Afers urgents**

No se’n presenten.

**8.- Precs i preguntes.**

per part del Sr. Secretari es dona lectura a les preguntes presentades pel grup municipal del PSC. Es fan constar en **negreta** la resposta que es dona.

1.- Som coneixedors que hi ha hagut problemes amb el transport escolar. Com està el tema a dia d'avui? Hi ha hagut o hi ha alguna incidència amb l'autobús de línia de les 19: 05h.? En cas afirmatiu de qualsevol de les dues preguntes anteriors: Quins han estat els motius, quines mesures s'han pres al respecte i quina és el seu cost addicional respecte al contracte de l'any passat.

**Manifesta el Sr. Alcalde que es fa una viatge més pels nois i noies que han d’anar a fer batxillerat i ESO a Cardedeu, que fins ara ja es feia gràcies a les gestions de la regidora Sra. Aguilera però aquest any són 30. Explica el Sr. Alcalde que s’ha demanat pressupostos i que el més econòmic ha estat el del mateix Sagalés que és qui ho farà a partir de dilluns, tot i que no podrà parar a totes les parades. Afegeix el Sr. Alcalde que el cost que haurà de suportar l’Ajuntament és la diferència entre el pressupostat i el que paguin els usuaris i que ja es va fer una reunió amb els usuaris. La Sra. Aguilera manifesta que es podia haver actuat amb més temps perquè en el mes de juliol ja es sabia.**

2.- Ens agradaria saber si és acceptable convocar un ple de caràcter extraordinari no urgent en menys de 24 h. amb una única ordre del dia previsible des que el Sr. Mas va anunciar el 14 de Gener d'aquest any la convocatòria pel proper dissabte 27 de setembre. La majoria d'ajuntaments el van convocar abans del mes d'agost.

**Explica el Sr. Alcalde que el Sr. Secretari estava de vacances i que per aquest motiu es va convocar amb tant poc temps. Demana disculpes, així com la Secretaria.**

3.- Com han quedat els convenis entre Aigües de Catalunya i els veïns de Samalús?

**El Sr. Alcalde explica que el Secretari ha redactat un nou conveni entre les tres parts. Afegeix el Sr. Alcalde que la concessionària volia pujar les tarifes i que se li va dir que no i que ara es farà una nova reunió amb els veïns afectats. La regidora Sra. Aguilera manifesta que Aigües de Catalunya va dir que aquest document el tenia que signar l’Ajuntament amb els propietaris i que tot es va fer molt ràpid perquè hi havia un nivell de fluor molt alt. Afegeix que ara caldrà passar el tub bé però que l’ajuntament s’ha estalviat molts diners al no haver de portar cubes d’aigua i que ara ja hi ha aigua potable a tot el municipi. El Sr. Alcalde acaba dient que cal agrair que s’hagi portat l’aigua arreu i, a pregunta de la Sra. Aguilera, manifesta que s’està estudiant la forma de fer el Veïnat de Baix.**

4.- S'ha obert expedient disciplinari a algun treballador de la brigada? En cas afirmatiu quin és el motiu?

 **El Sr. Alcalde manifesta que no.**

per part del Sr. Secretari es dona lectura a les preguntes presentades pel grup municipal d’ERC. Es fan constar en **negreta** la resposta que es dona.

1. El contenidor d’oli que havia de col·locar-se a prop de l’Ajuntament, quan es posarà i a on?

**El Sr. Alcalde manifesta que es posarà la setmana que ve a la cantonada amb el carrer Rossinyol.**

1. A pregunta nostra, en el Ple del 30 de juliol, se’ns va dir que la Comissió Especial de Comptes del 2014 es constituiria en el mes de setembre. Quina és la data prevista?

**El Sr. Cusell retira aquesta pregunta per donar-la ja per contestada.**

1. Davant els canvis que ha introduït el RDL 10/2015, de 11 de setembre, que afecta la recuperació de part de la paga de Nadal de l’any 2012 i modifica aspectes de l’Estatut Bàsic de l’Empleat Públic (EBEP), hi ha prevista alguna reunió amb els representants dels treballadors per constituir la mesa de negociació?

**El Sr. Alcalde manifesta que la reunió està prevista per demà a les 13.00 hores.**

1. Ja vam preguntar en l’anterior legislatura pels problemes d’il·luminació en el centre de Cànoves (carrer de l’Ajuntament) i també hem observat que en determinades ocasions, els fanals de l’avinguda Josep Crous triguen a encendre’s, Quina o quines solucions hi ha en aquests casos?

**Manifesta el Sr. Alcalde que també hi ha problemes a Ca L’Esmandia i que ell mateix s’ho va anar a mirar amb un lampista però que es un tema delicat i de seguretat i que cal una mica de paciència. Explica el Sr. Alcalde que segurament hi ha uns sensors massa sensibles i salten amb facilitat. El regidor Sr. Cusell manifesta que cal donar la màxima seguretat als veïns i pregunta si l’ajuntament té ja un pressupost manifestant l’Alcaldia que si.**

1. Quina és la situació, en aquests moments, del berenador de l’Artigassa?

**El Sr. Alcalde manifesta que s’han parat les obres per manca d’un informe arqueològic. Afegeix que es va reunir amb l’Alcaldessa de La Garriga i que li va dir que amb els informes favorables ell donaria tota la viabilitat al projecte perquè el poble de Samalús també té dret a créixer, com ho va fer La Garriga en el seu moment. El regidor Sr. López manifesta que cal tenir present que el POUM de La Garriga s’ha menjat un bon tros del poble de Samalús.**

1. Com es farà el procés vinculat al mapa de camins de Cànoves i Samalús?

**El Sr. Alcalde manifesta que hi ha una petició de l’anterior equip de govern per tal de saber quins camins són públics i quins privats i que es farà l’inventari i l’Ajuntament ho revisarà conjuntament amb tots els veïns en el tràmit d’exposició pública. Manifesta que aquest projecte es farà durant l’exercici 2016.**

7.- A part del que hi ha a l’ajuntament, es podria disposar, en el futur, d’un contenidor de piles?

 **Manifesta el Sr. Alcalde que s’ha parlat amb Servitransfer i ha manifestat que en portarà un.**

I no havent més assumptes a tractar, per part de l’Alcaldia s’aixeca la sessió a les 21.00 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.